Aleksej Nikolajevitsj, kronprins av Russland

Aleksej Nikolajevitsj Romanov (, død 17. juli 1918) var arveprins av Russland, sønn av tsarina Alexandra og den siste tsaren, Nikolai II. Aleksej var yngste barn og eneste sønn, og hadde fire eldre søstre. Som tsar ville han blitt Aleksej II av Russland.

Tsarevitsj Aleksej led av hemofili, nedarvet i europeiske kongehus fra hans oldemor dronning Victoria. Rasputin som hadde ord for seg for å ha helbredende evne, ble presentert for tsarfamilien i 1905. I 1908 ble han tilkalt til slottet da Aleksej hadde en blødning. Rasputin klarte å stanse blodet. Angivelig skal han også på veien ut, ha advart guttens foreldre om at sønnens og dynastiets skjebne avhang av ham. Slik skal han ha skaffet seg makt over tsarfamilien og de politiske forhold i Russland.Rasputins forhold til tsarfamilien Under første verdenskrig ble ministere og høye befalingsmenn utnevnt etter anbefaling av Rasputin.Nielsen, Jens Petter: «Grigorij Rasputin» i Store norske leksikon på snl.no. Hentet 21. juli 2022 fra  

I juli 1918 ble Aleksej henrettet ved skyting i Jekaterinburg sammen med sine foreldre og søstre. Jiroslav Jurikovskij hadde fått til oppgave å begrave dem hurtigst mulig, og prøvde å brenne to av de døde. Han helte syre over og satte fyr på dem, og grov dem ned i Koptjaki-skogen.

Tsarfamilien ble gravd opp i 1991, formelt identifisert med DNA-prøver og deretter gravlagt i katedralen i St Petersburg. Men to familiemedlemmer ble ikke funnet, likene etter prinsesse Maria og tsarevitsj Aleksej. Funn i arkiver tydet på at disse to ble begravd adskilt fra de andre. Først sommeren 2007 kom en gruppe amatørhistorikere på leting etter de to forsvunne likene, over en liten hulning tilgrodd med nesler i en lysning mellom bjørketrær.Foto av funnstedet i Koptjaki-skogen Det hørtes knasing fra enten kull eller knokler, og snart grov de frem knokkelrester og tilkalte arkeologer. «Levningene var svært ødelagte. Du kunne se de hadde vært behandlet med syre og brent. Vi fant ingen kulehull.» Arkeologene bekreftet å ha funnet rester av en 10-13 år gammel gutt og en 18-23 år gammel kvinne, overensstemmende med Maria og Aleksej. Funnstedet nord for Jekaterinburg lå ikke langt fra der resten av familien ble funnet i 1976, og siden gravd opp fra i 1991. Ved de to siste funnene lå det også syv tenner, tre kuler, en bit av en kjole, og biter av japanske keramikkflasker som hadde inneholdt svovelsyren som ble helt over de døde.Luke Harding: «Bones found by Russian builder finally solve riddle of the missing Romanovs» the Guardian 25. august 2007 

30. april 2008 kunngjorde russiske rettsmedisinere at DNA-testing hadde vist at skjelettrestene tilhørte tsarevitsj Alexej og hans søster Maria. Uavhengige undersøkelser ved laboratorier som University of Massachusetts Medical School bekreftet funnenes ekthet.Mike Eckel: «DNA bekrefter tsar-barnas identitet» I mars 2009 ble resultatene av videre DNA-testing publisert, med bekreftelse av at de to skjelettene som ble oppdaget i 2007, var levningene av Alexej og Maria.«DNA beviser at bolsjeviker drepte alle tsarens barn» , CNN 11. mars 2009 

 Referanser 

 Eksterne lenker 


Kategori:Russiske kongelige
Kategori:Personer henrettet ved skyting
Kategori:Huset Holstein-Gottorp-Romanov
Kategori:Henrettede russere